CELEX: 32020D0614
Language: el
Date: 2020-04-30 00:00:00
Title: Αποφαση (ΕΕ) 2020/614 της Ευρωπαϊκης Κεντρικης Τραπεζας της 30ής Απριλίου 2020 που τροποποιεί την απόφαση (ΕΕ) 2019/1311 σχετικά με την τρίτη σειρά στοχευμένων πράξεων πιο μακροπρόθεσμης αναχρηματοδότησης (ΕΚΤ/2020/25)

5.5.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 141/28
               
            
         ΑΠΟΦΑΣΗ (ΕΕ) 2020/614 ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ
         της 30ής Απριλίου 2020
         που τροποποιεί την απόφαση (ΕΕ) 2019/1311 σχετικά με την τρίτη σειρά στοχευμένων πράξεων πιο μακροπρόθεσμης αναχρηματοδότησης (ΕΚΤ/2020/25)
         ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 127 παράγραφος 2, πρώτη περίπτωση,
         Έχοντας υπόψη το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως το άρθρο 3.1 πρώτη περίπτωση, το άρθρο 12.1, το άρθρο 18.1 δεύτερη περίπτωση και το άρθρο 34.1 δεύτερη περίπτωση,
         Έχοντας υπόψη την κατευθυντήρια γραμμή (ΕΕ) 2015/510 της Ευρωπαϊκής Κεντρικής Τράπεζας, της 19ης Δεκεμβρίου 2014, σχετικά με την εφαρμογή του πλαισίου νομισματικής πολιτικής του Ευρωσυστήματος (κατευθυντήρια γραμμή γενικής τεκμηρίωσης) (ΕΚΤ/2014/60) (1),
         Εκτιμώντας τα ακόλουθα:
         
                     (1)
                  
                  
                     Σύμφωνα με το άρθρο 1 παράγραφος 4 της κατευθυντήριας γραμμής (ΕΕ) 2015/510 (ΕΚΤ/2014/60), το διοικητικό συμβούλιο μπορεί οποτεδήποτε να τροποποιεί τα εργαλεία, τα μέσα, τις απαιτήσεις, τα κριτήρια και τις διαδικασίες που αφορούν την εκτέλεση των πράξεων νομισματικής πολιτικής του Ευρωσυστήματος.
                  
               
                     (2)
                  
                  
                     Στις 22 Ιουλίου 2019, ενεργώντας εντός των ορίων της αποστολής του για διατήρηση της σταθερότητας των τιμών και με στόχο τη διατήρηση ευνοϊκών όρων όσον αφορά τις τραπεζικές χορηγήσεις και τη στήριξη της διευκολυντικής κατεύθυνσης της νομισματικής πολιτικής στα κράτη μέλη με νόμισμα το ευρώ, το διοικητικό συμβούλιο εξέδωσε την απόφαση (ΕΕ) 2019/1311 της Ευρωπαϊκής Κεντρικής Τράπεζας (ΕΚΤ2019/21) (2). Η απόφαση αυτή ρύθμιζε τη διενέργεια τρίτης σειράς στοχευμένων πράξεων πιο μακροπρόθεσμης αναχρηματοδότησης (ΣΠΠΜΑ-ΙΙΙ) κατά το χρονικό διάστημα μεταξύ Σεπτεμβρίου 2019 και Μαρτίου 2021.
                  
               
                     (3)
                  
                  
                     Στις 12 Μαρτίου 2020, προκειμένου να στηρίξει τις τραπεζικές χορηγήσεις προς όσους πλήττονται περισσότερο από την εξάπλωση της νόσου του κορωνοϊού (COVID-19), ιδίως προς τις μικρές και μεσαίες επιχειρήσεις, το διοικητικό συμβούλιο αποφάσισε να προσαρμόσει ορισμένες βασικές παραμέτρους του πλαισίου ΣΠΠΜΑ-IIΙ. Στις 16 Μαρτίου 2020 εξέδωσε την απόφαση (ΕΕ) 2020/407 της Ευρωπαϊκής Κεντρικής Τράπεζας (ΕΚΤ/2020/13) (3) με σκοπό την εφαρμογή ορισμένων από τις προσαρμογές αυτές. Η παρούσα απόφαση είναι αναγκαία για την εφαρμογή των περαιτέρω προσαρμογών που αποφάσισε το διοικητικό συμβούλιο, ιδίως όσον αφορά την προσωρινή μείωση των επιτοκίων που εφαρμόζονται στο σύνολο των ΣΠΠΜΑ-III και τη μείωση του ελάχιστου επιπέδου χορηγήσεων υπό προϋποθέσεις.
                  
               
                     (4)
                  
                  
                     Ως προς τη μείωση του ελάχιστου επιπέδου χορηγήσεων το διοικητικό συμβούλιο αποφάσισε στις 12 Μαρτίου 2020 ότι αυτό θα πρέπει να μειωθεί σε 0% για την περίοδο μεταξύ 1ης Απριλίου 2020 και 31ης Μαρτίου 2021. Προκειμένου να ληφθούν υπόψη και οι πιστώσεις τις οποίες ήδη χορηγούν οι τράπεζες από την έναρξη της κρίσης που προκάλεσε η νόσος το κορωνοϊού (COVID-19) στην Ευρώπη, η ως άνω ημερομηνία έναρξης μετατίθεται την 1η Μαρτίου 2020, σύμφωνα με σχετική απόφαση της 30ής Απριλίου 2020, ενώ παραμένει αμετάβλητη η ημερομηνία λήξης της 31ης Μαρτίου 2021. Επίσης, για να αντιμετωπιστεί η αναμενόμενη μείωση στις τραπεζικές χορηγήσεις μετά την 1η Μαρτίου 2020, η απόκλιση από το όριο αναφοράς ανεξόφλητου υπολοίπου που εξασφαλίζει τη μέγιστη έκπτωση βάσει των προηγούμενων κριτηρίων για τα επίπεδα χορηγήσεων μειώνεται από 2,5% σε 1,15%.
                  
               
                     (5)
                  
                  
                     Ακόμη, στις 30 Απριλίου 2020 το διοικητικό συμβούλιο αποφάσισε να παρέχει υπό προϋποθέσεις επιπρόσθετη προσωρινή μείωση των επιτοκίων που εφαρμόζονται στο σύνολο των ΣΠΠΜΑ-III, προκειμένου να στηρίξει περαιτέρω τη χορήγηση πιστώσεων στα νοικοκυριά και τις επιχειρήσεις σε ένα περιβάλλον κλιμακούμενων οικονομικών διαταραχών και έντονης αβεβαιότητας.
                  
               
                     (6)
                  
                  
                     Προκειμένου να εφαρμοστούν άμεσα οι ως άνω προσαρμοσμένες παράμετροι, η παρούσα απόφαση θα πρέπει να τεθεί σε ισχύ χωρίς καθυστέρηση.
                  
               
                     (7)
                  
                  
                     Για τους λόγους αυτούς η απόφαση (ΕΕ) 2019/1311 (ΕΚΤ/2019/21) θα πρέπει να τροποποιηθεί,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Τροποποιούμενες διατάξεις
            Η απόφαση (ΕΕ) αριθ. 2019/1311 (ΕΚΤ/2019/21) τροποποιείται ως εξής:
            
                        1.
                     
                     
                        το άρθρο 1 τροποποιείται ως εξής:
                        
                                    α)
                                 
                                 
                                    αντικαθίστανται οι ακόλουθοι ορισμοί:
                                    
                                                “(1)
                                             
                                             
                                                “όριο αναφοράς καθαρών χορηγήσεων”: το ύψος αποδεκτών καθαρών χορηγήσεων το οποίο ορισμένος συμμετέχων πρέπει οπωσδήποτε να υπερβαίνει κατά τη δεύτερη περίοδο αναφοράς και, σε προαιρετική βάση, κατά την ειδική περίοδο αναφοράς, προκειμένου να αποκτά δικαίωμα στην εφαρμογή επιτοκίου δανεισμού χαμηλότερου από το αρχικά εφαρμοσθέν, και το οποίο υπολογίζεται σύμφωνα με τις αρχές και τις ειδικότερες διατάξεις του άρθρου 4 και του παραρτήματος I, αντίστοιχα·”
                                             
                                          
                                                “(12)
                                             
                                             
                                                “ευνοϊκή προσαρμογή επιτοκίου”: τυχόν μείωση του εφαρμοστέου επιτοκίου δανεισμού στο πλαίσιο ΣΠΠΜΑ-III, η οποία εκφράζεται ως κλάσμα της μέσης διαφοράς μεταξύ του εφαρμοζόμενου κατά περίπτωση υψηλότερου δυνατού και χαμηλότερου δυνατού επιτοκίου και υπολογίζεται σύμφωνα με τις ειδικότερες διατάξεις του παραρτήματος I·”
                                             
                                          
                              
                                    β)
                                 
                                 
                                    προστίθενται οι ακόλουθοι ορισμοί:
                                    
                                                “(23)
                                             
                                             
                                                “υπολειπόμενη διάρκεια της ΣΠΠΜΑ-ΙΙΙ”: η περίοδος μεταξύ της ημερομηνίας διακανονισμού της εκάστοτε διενεργούμενης ΣΠΠΜΑ-III και της 23ης Ιουνίου 2020 και η περίοδος μεταξύ της 24ης Ιουνίου 2021 και της ημερομηνίας λήξης ή τυχόν πρόωρης αποπληρωμής της ΣΠΠΜΑ-III, εξαιρουμένης δηλαδή της περιόδου ειδικού εκτοκισμού·
                                             
                                          
                                                «(24)
                                             
                                             
                                                “περίοδος ειδικού εκτοκισμού”: η περίοδος μεταξύ 24ης Ιουνίου 2020 και 23ης Ιουνίου 2021·
                                             
                                          
                                                «(25)
                                             
                                             
                                                “ειδική περίοδος αναφοράς”: η περίοδος μεταξύ 1ης Μαρτίου 2020 και 31ης Μαρτίου 2021.”.
                                             
                                          
                              
                  
                        2.
                     
                     
                        το άρθρο 5 αντικαθίσταται από το ακόλουθο κείμενο:
                        
                           «Άρθρο 5
                           
                           Τόκοι
                           
                              1.   Με την επιφύλαξη του άρθρου 6 παράγραφος 3α, το επιτόκιο δανεισμού στο πλαίσιο ΣΠΠΜΑ-III συμμετεχόντων με αποδεκτές καθαρές χορηγήσεις που κατά την ειδική περίοδο αναφοράς πληρούν ή υπερβαίνουν το όριο αναφοράς καθαρών χορηγήσεών τους υπολογίζεται ως ακολούθως:
                              
                                          α)
                                       
                                       
                                          το επιτόκιο δανεισμού κατά την περίοδο ειδικού εκτοκισμού είναι το μέσο επιτόκιο της διευκόλυνσης αποδοχής καταθέσεων της περιόδου αυτής, μειωμένο κατά 50 μονάδες βάσης. Το επιτόκιο που προκύπτει σε καμία περίπτωση δεν μπορεί να είναι υψηλότερο από επιτόκιο ίσο με μείον 100 μονάδες βάσης· και
                                       
                                    
                                          β)
                                       
                                       
                                          το επιτόκιο δανεισμού κατά την υπολειπόμενη διάρκεια της ΣΠΠΜΑ-III είναι το μέσο επιτόκιο της διευκόλυνσης αποδοχής καταθέσεων κατά τη διάρκεια της συγκεκριμένης πράξης.
                                       
                                    
                           
                              2.   Το επιτόκιο δανεισμού στο πλαίσιο ΣΠΠΜΑ-III συμμετεχόντων με αποδεκτές καθαρές χορηγήσεις που υπολείπονται του ορίου αναφοράς καθαρών χορηγήσεών τους κατά την ειδική περίοδο αναφοράς, αλλά το υπερβαίνουν κατά τη δεύτερη περίοδο αναφοράς, υπολογίζεται ως εξής:
                              
                                          α)
                                       
                                       
                                          το επιτόκιο δανεισμού κατά την περίοδο ειδικού εκτοκισμού είναι το χαμηλότερο εκ των ακόλουθων επιτοκίων: i) του μέσου επιτοκίου των πράξεων κύριας αναχρηματοδότησης της περιόδου αυτής, μειωμένου κατά 50 μονάδες βάσης· και ii) του επιτοκίου που υπολογίζεται σε συνάρτηση προς την απόκλιση από το όριο αναφοράς ανεξόφλητου υπολοίπου κατά το στοιχείο β)· και
                                       
                                    
                                          β)
                                       
                                       
                                          το επιτόκιο δανεισμού κατά την υπολειπόμενη διάρκεια της ΣΠΠΜΑ-ΙΙΙ είναι χαμηλότερο από το μέσο επιτόκιο των πράξεων κύριας αναχρηματοδότησης κατά τη διάρκεια της συγκεκριμένης πράξης, μπορεί δε να είναι εξίσου χαμηλό με το μέσο επιτόκιο της διευκόλυνσης αποδοχής καταθέσεων κατά τη διάρκεια της συγκεκριμένης πράξης, αναλόγως της απόκλισης από το όριο αναφοράς ανεξόφλητου υπολοίπου.
                                       
                                    
                           
                              3.   Το επιτόκιο δανεισμού στο πλαίσιο ΣΠΠΜΑ-III συμμετεχόντων με αποδεκτές καθαρές χορηγήσεις που υπολείπονται του ορίου αναφοράς καθαρών χορηγήσεών τους τόσο κατά την ειδική περίοδο αναφοράς όσο και κατά τη δεύτερη περίοδο αναφοράς υπολογίζεται ως εξής:
                              
                                          α)
                                       
                                       
                                          το επιτόκιο δανεισμού κατά τη διάρκεια της περιόδου ειδικού εκτοκισμού είναι το μέσο επιτόκιο των πράξεων κύριας αναχρηματοδότησης της περιόδου αυτής, μειωμένο κατά 50 μονάδες βάσης· και
                                       
                                    
                                          β)
                                       
                                       
                                          το επιτόκιο δανεισμού κατά την υπολειπόμενη διάρκεια της ΣΠΠΜΑ-III είναι το μέσο επιτόκιο των πράξεων κύριας αναχρηματοδότησης κατά τη διάρκεια της συγκεκριμένης πράξης.
                                       
                                    
                           
                              4.   Περισσότερες λεπτομέρειες για τον υπολογισμό του επιτοκίου περιλαμβάνονται στο παράρτημα I. Το τελικό επιτόκιο και τα συναφή στοιχεία υπολογισμού του ανακοινώνονται στους συμμετέχοντες σύμφωνα με το ενδεικτικό ημερολογιακό πρόγραμμα ΣΠΠΜΑ-III που δημοσιεύεται στον δικτυακό τόπο της ΕΚΤ.
                           
                           
                              5.   Οι τόκοι εξοφλούνται εκ των υστέρων με τη λήξη κάθε ΣΠΠΜΑ-II ή με την τυχόν πρόωρη αποπληρωμή της σύμφωνα με το άρθρο 5α.
                           
                           
                              6.   Εάν, συνεπεία της λήψης μέτρων αποκατάστασης που διαθέτει ορισμένη ΕθνΚΤ βάσει των οικείων συμβατικών ή κανονιστικών ρυθμίσεων, ορισμένος συμμετέχων υποχρεωθεί να αποπληρώσει τα ανεξόφλητα υπόλοιπα από ΣΠΠΜΑ-III πριν από την ανακοίνωση σε αυτόν της απόκλισης από το όριο αναφοράς ανεξόφλητου υπολοίπου και τυχόν προκύπτουσας ευνοϊκής προσαρμογής επιτοκίου, το εφαρμοστέο επιτόκιο δανεισμού του ανά ΣΠΠΜΑ-III θα είναι: α) για την περίοδο ειδικού εκτοκισμού, το μέσο επιτόκιο των πράξεων κύριας αναχρηματοδότησης της περιόδου αυτής, μειωμένο κατά 50 μονάδες βάσης· και β) για την υπολειπόμενη διάρκεια της ΣΠΠΜΑ-III, το μέσο επιτόκιο των πράξεων κύριας αναχρηματοδότησης κατά τη διάρκειά της έως την ημερομηνία κατά την οποία η ΕθνΚΤ απαιτεί την αποπληρωμή. Εάν η αποπληρωμή απαιτηθεί αφότου ανακοινωθούν στον συμμετέχοντα η απόκλιση από το όριο αναφοράς ανεξόφλητου υπολοίπου και η τυχόν προκύπτουσα ευνοϊκή προσαρμογή επιτοκίου, το εφαρμοστέο επιτόκιο δανεισμού του ανά ΣΠΠΜΑ-III καθορίζεται σύμφωνα με τις παραγράφους 1 έως 3.»·
                           
                        
                     
                  
                        3.
                     
                     
                        το άρθρο 6 τροποποιείται ως εξής:
                        
                                    α)
                                 
                                 
                                    η παράγραφος 1 στοιχείο β) αντικαθίσταται από το ακόλουθο κείμενο:
                                    
                                                «β)
                                             
                                             
                                                στοιχεία που αφορούν: i) τη δεύτερη περίοδο αναφοράς και ii) σε προαιρετική βάση, την ειδική περίοδο αναφοράς, προκειμένου να καθοριστούν τα εφαρμοστέα επιτόκια (εφεξής η “δεύτερη αναφορά”).»·
                                             
                                          
                              
                                    β)
                                 
                                 
                                    προστίθεται η παράγραφος 3α:
                                    
                                       «3α.   Συμμετέχοντες οι οποίοι προτίθενται να επωφεληθούν από τα επιτόκια του άρθρου 5 παράγραφος 1 ασκούν το σχετικό δικαίωμά τους υποβάλλοντας χωριστά, με τη δεύτερη αναφορά, τα στοιχεία που αφορούν την ειδική περίοδο αναφοράς και τα αποτελέσματα της αξιολόγησής τους από τον ελεγκτή σύμφωνα με το άρθρο 6 παράγραφος 6 στοιχείο β). Εάν δεν πληρούνται οι προϋποθέσεις αυτές, το εφαρμοστέο επιτόκιο δανεισμού των συμμετεχόντων υπολογίζεται σύμφωνα με την παράγραφο 2 ή την παράγραφο 3 του άρθρου 5. Η παράλειψη διαβίβασης των ως άνω στοιχείων ή/και των αποτελεσμάτων της αξιολόγησής τους δεν επισύρει κυρώσεις.»·
                                    
                                 
                              
                                    γ)
                                 
                                 
                                    το πρώτο εδάφιο της παραγράφου 6 αντικαθίσταται από το ακόλουθο κείμενο:
                                    
                                       «6.   Κάθε συμμετέχων διασφαλίζει την αξιολόγηση από εξωτερικό ελεγκτή της ποιότητας των στοιχείων που υποβάλλονται κατά τις παραγράφους 1 έως 3α σύμφωνα με τους ακόλουθους κανόνες:»·
                                    
                                 
                              
                                    δ)
                                 
                                 
                                    το πρώτο εδάφιο της παραγράφου 6 στοιχείο γ) αντικαθίσταται από το ακόλουθο κείμενο:
                                    
                                                «γ)
                                             
                                             
                                                οι αξιολογήσεις του ελεγκτή επικεντρώνονται στις απαιτήσεις των παραγράφων 2, 3α και 4. Συγκεκριμένα, ο ελεγκτής:»·
                                             
                                          
                              
                  
                        4.
                     
                     
                        στο άρθρο 7 παράγραφος 1 τα στοιχεία β), δ) και ε) αντικαθίστανται από το ακόλουθο κείμενο:
                        
                                    «β)
                                 
                                 
                                    Εάν ο συμμετέχων δεν υποβάλει στην οικεία ΕθνΚΤ τα αποτελέσματα της αξιολόγησης της πρώτης αναφοράς από τον ελεγκτή εντός της προθεσμίας που τάσσει το ενδεικτικό ημερολογιακό πρόγραμμα ΣΠΠΜΑ-III που δημοσιεύεται στον δικτυακό τόπο της ΕΚΤ, υποχρεούται να αποπληρώσει το σύνολο των ανεξόφλητων ποσών δανεισμού του στο πλαίσιο ΣΠΠΜΑ-III κατά την ημέρα διακανονισμού της επόμενης πράξης κύριας αναχρηματοδότησης με βάση το μέσο επιτόκιο των πράξεων κύριας αναχρηματοδότησης κατά τη διάρκεια της αντίστοιχης ΣΠΠΜΑ-III έως την ημέρα διακανονισμού της αποπληρωμής, με εξαίρεση την περίοδο ειδικού εκτοκισμού, οπότε εφαρμόζεται το μέσο επιτόκιο των πράξεων κύριας αναχρηματοδότησης της περιόδου αυτής, μειωμένο κατά 50 μονάδες βάσης.
                                 
                              
                                    δ)
                                 
                                 
                                    Εάν ο συμμετέχων δεν υποβάλει εμπρόθεσμα στην οικεία ΕθνΚΤ με τη δεύτερη αναφορά τα αποτελέσματα της αξιολόγησης από τον ελεγκτή των στοιχείων που αφορούν τη δεύτερη περίοδο αναφοράς, στα ποσά δανεισμού του στο πλαίσιο ΣΠΠΜΑ-III εφαρμόζεται το μέσο επιτόκιο των πράξεων κύριας αναχρηματοδότησης κατά τη διάρκεια της αντίστοιχης ΣΠΠΜΑ-III, με εξαίρεση την περίοδο ειδικού εκτοκισμού, οπότε εφαρμόζεται το μέσο επιτόκιο των πράξεων κύριας αναχρηματοδότησης της περιόδου αυτής, μειωμένο κατά 50 μονάδες βάσης.
                                 
                              
                                    ε)
                                 
                                 
                                    Εάν ο συμμετέχων δεν συμμορφώνεται κατά τα λοιπά με τις υποχρεώσεις των παραγράφων 6 ή 7 του άρθρου 6, στα ποσά δανεισμού του στο πλαίσιο ΣΠΠΜΑ-III εφαρμόζεται το μέσο επιτόκιο των πράξεων κύριας αναχρηματοδότησης κατά τη διάρκεια της αντίστοιχης ΣΠΠΜΑ-III, με εξαίρεση την περίοδο ειδικού εκτοκισμού, οπότε εφαρμόζεται το μέσο επιτόκιο των πράξεων κύριας αναχρηματοδότησης της περιόδου αυτής, μειωμένο κατά 50 μονάδες βάσης.».
                                 
                              
                  
                        5.
                     
                     
                        τα παραρτήματα I και ΙI τροποποιούνται σύμφωνα με το παράρτημα της παρούσας απόφασης.
                     
                  
         
            Άρθρο 2
            Έναρξη ισχύος
            Η παρούσα απόφαση αρχίζει να ισχύει την 5η Μαΐου 2020.
         
         
            Φρανκφούρτη, 30 Απριλίου 2020.
            
               
                  Για το διοικητικό συμβούλιο της ΕΚΤ
               
               
                  H Πρόεδρος της ΕΚΤ
               
               Christine LAGARDE
            
         
         
            (1)  ΕΕ L 91 της 2.4.2015, σ. 3.
         
            (2)  Απόφαση (ΕΕ) 2019/1311 της Ευρωπαϊκής Κεντρικής Τράπεζας, της 22ας Ιουλίου 2019, σχετικά με την τρίτη σειρά στοχευμένων πράξεων πιο μακροπρόθεσμης αναχρηματοδότησης (ΕΚΤ/2019/21) (ΕΕ L 204 της 2.8.2019, σ. 100).
         
            (3)  Απόφαση (ΕΕ) 2020/407 της Ευρωπαϊκής Κεντρικής Τράπεζας, της 16ης Μαρτίου 2020, σχετικά με την τρίτη σειρά στοχευμένων πράξεων πιο μακροπρόθεσμης αναχρηματοδότησης (ΕΚΤ/2020/13) (ΕΕ L 80 της 17.3.2020, σ. 23).
      
      
         
            Παράρτημα
            Τα παραρτήματα I και II και ο πίνακας Β που αφορά την παροχή στοιχείων ΣΠΠΜΑ-III τροποποιούνται ως εξής:
            
                        1.
                     
                     
                        στο παράρτημα I η ενότητα 3 αντικαθίσταται από το ακόλουθο κείμενο:
                     
                  «3.   
                  Υπολογισμός επιτοκίου
               
            
            
                        Α.
                     
                     Έστω 
                            οι αποδεκτές καθαρές χορηγήσεις κατά την ειδική περίοδο αναφοράς μεταξύ 1ης Μαρτίου 2020 και 31ης Μαρτίου 2021.
                  
                        Β.
                     
                     Έστω 
                            το άθροισμα των αποδεκτών καθαρών χορηγήσεων της περιόδου μεταξύ 1ης Απριλίου 2019 και 31ης Μαρτίου 2021 και του ανεξόφλητου την 31η Μαρτίου 2019 υπολοίπου αποδεκτών δανείων, υπολογιζόμενο ως εξής:
                           .
                        Έστω τώρα  το ποσοστό απόκλισης του  από το όριο αναφοράς ανεξόφλητου υπολοίπου της περιόδου μεταξύ 1ης Απριλίου 2019 και 31ης Μαρτίου 2020, δηλαδή,
                        Το ΕΧ θα στρογγυλοποιείται στα 15 δεκαδικά ψηφία. Για μηδενική τιμή του OAB το EX λογίζεται ίσο με 1,15.
                     
                  
                        Γ.
                     
                     Έστω 
                            το μέσο επιτόκιο των πράξεων κύριας αναχρηματοδότησης (MRO) κατά τη διάρκεια της ΣΠΠΜΑ-III 
                           και 
                            το μέσο επιτόκιο της διευκόλυνσης αποδοχής καταθέσεων (DF) κατά τη διάρκεια της ΣΠΠΜΑ-III k, όταν το εφαρμοστέο επιτόκιο αφορά τη διάρκεια της εκάστοτε ΣΠΠΜΑ-III, αμφότερα εκφραζόμενα ως ετήσια ποσοστά, ήτοι:Στις ανωτέρω εξισώσεις το  (όπου k=1,..7) δηλώνει τον αριθμό των ημερών της ΣΠΠΜΑ-III k και το  δηλώνει το εκφραζόμενο ως ετήσιο ποσοστό εφαρμοστέο επιτόκιο MRO ή ελάχιστο επιτόκιο προσφοράς MRO την νιοστή ημέρα (t) της ΣΠΠΜΑ-III k, ανάλογα με το εάν η συγκεκριμένη MRO διενεργείται με σταθερό επιτόκιο και πλήρη κατανομή ή μέσω δημοπρασίας ανταγωνιστικού επιτοκίου, αντίστοιχα. Στις ανωτέρω εξισώσεις το  δηλώνει το εφαρμοστέο επιτόκιο της διευκόλυνσης αποδοχής καταθέσεων την νιοστή ημέρα (t) της ΣΠΠΜΑ-III k και εκφράζεται ως ετήσιο ποσοστό.
                     
                  
                        Δ.
                     
                     
                        Έστω kspecial
                            η περίοδος ειδικού εκτοκισμού μεταξύ 24ης Ιουνίου 2020 και 23ης Ιουνίου 2021 και krol
                            οι δύο επιμέρους περίοδοι που αντιστοιχούν στην υπολειπόμενη διάρκεια της TLTRO-III k (ήτοι η περίοδος μεταξύ της ημερομηνίας διακανονισμού της ΣΠΠΜΑ-III και της 23ης Ιουνίου 2020 και η περίοδος μεταξύ της 24ης Ιουνίου 2021 και της λήξης ή τυχόν πρόωρης αποπληρωμής της ΣΠΠΜΑ-III).
                        Έστω  και  το μέσο επιτόκιο MRO και το μέσο επιτόκιο DF της ΣΠΠΜΑ-III k, αντίστοιχα, κατά την περίοδο ειδικού εκτοκισμού μεταξύ 24ης Ιουνίου 2020 και 23ης Ιουνίου 2021, αμφότερα εκφραζόμενα ως ετήσια ποσοστά, ήτοι:
                        Στις ανωτέρω εξισώσεις το  δηλώνει τον αριθμό των ημερών της περιόδου  της ΣΠΠΜΑ-III k και το  δηλώνει το εκφραζόμενο ως ετήσιο ποσοστό εφαρμοστέο επιτόκιο MRO ή ελάχιστο επιτόκιο προσφοράς MRO την νιοστή ημέρα (t) της περιόδου αυτής, ανάλογα με το εάν η συγκεκριμένη MRO διενεργείται με σταθερό επιτόκιο και πλήρη κατανομή ή μέσω δημοπρασίας ανταγωνιστικού επιτοκίου, αντίστοιχα. Στις ανωτέρω εξισώσεις το  δηλώνει το εφαρμοστέο επιτόκιο της διευκόλυνσης αποδοχής καταθέσεων την νιοστή ημέρα (t) της περιόδου  της ΣΠΠΜΑ-III k και εκφράζεται ως ετήσιο ποσοστό.
                     
                  
                        Ε.
                     
                     Έστω 
                            η ευνοϊκή προσαρμογή επιτοκίου που τυχόν ισχύει και υπολογίζεται ως κλάσμα της μέσης διαφοράς μεταξύ 
                            και
                           .
                  
                        ΣΤ.
                     
                     Έστω 
                            το εφαρμοστέο επιτόκιο κατά τη διάρκεια της ΣΠΠΜΑ-ΙΙΙ k (τελικό επιτόκιο), εκφραζόμενο ως ετήσιο ποσοστό. Έστω 
                            το εφαρμοστέο επιτόκιο ΣΠΠΜΑ-ΙΙΙ k, επίσης εκφραζόμενο ως ετήσιο ποσοστό, για περίοδο 
                           
                        , όπου j = special ή rol.
                  
                        Ζ.
                     
                     Το επιτόκιο 
                            ορίζεται ως εξήςΣτην ανωτέρω εξίσωση το  δηλώνει τον αριθμό των ημερών της περιόδου  της ΣΠΠΜΑ-III k.
                        
                     
                  Το εφαρμοστέο επιτόκιο κάθε ΣΠΠΜΑ-ΙΙΙ υπολογίζεται ως εξής:
            
                        α)
                     
                     
                        Εάν ο συμμετέχων πληροί η υπερβαίνει το όριο αναφοράς καθαρών χορηγήσεων κατά την ειδική περίοδο αναφοράς, το επιτόκιο δανεισμού του στο πλαίσιο ΣΠΠΜΑ-III είναι:
                        
                                    i)
                                 
                                 
                                    κατά την περίοδο ειδικού εκτοκισμού: το μέσο επιτόκιο της διευκόλυνσης αποδοχής καταθέσεων στη διάρκεια της περιόδου αυτής, μειωμένο κατά 50 μονάδες βάσης, το οποίο σε καμία περίπτωση δεν μπορεί να είναι υψηλότερο από επιτόκιο ίσο με μείον 100 μονάδες βάσης, δηλαδή:
                                    εάν , τότε ·
                                 
                              
                                    ii)
                                 
                                 
                                    κατά την υπολειπόμενη διάρκεια της ΣΠΠΜΑ-III: το μέσο επιτόκιο της διευκόλυνσης αποδοχής καταθέσεων κατά τη διάρκεια της συγκεκριμένης πράξης, δηλαδή:
                                    εάν , τότε .
                                 
                              
                  
                        β)
                     
                     
                        Εάν ο συμμετέχων δεν πληροί ούτε υπερβαίνει το όριο αναφοράς καθαρών χορηγήσεών του κατά την ειδική περίοδο αναφοράς, αλλά υπερβαίνει τουλάχιστον κατά 1,15 % το όριο αναφοράς ανεξόφλητου υπολοίπου αποδεκτών δανείων του κατά τη δεύτερη περίοδο αναφοράς, το επιτόκιο δανεισμού του στο πλαίσιο ΣΠΠΜΑ-III είναι:
                        
                                    i)
                                 
                                 
                                    κατά την περίοδο ειδικού εκτοκισμού: το χαμηλότερο εκ του μέσου επιτοκίου των πράξεων κύριας αναχρηματοδότησης της περιόδου αυτής, μειωμένου κατά 50 μονάδες βάσης, και του μέσου επιτοκίου της διευκόλυνσης αποδοχής καταθέσεων κατά τη διάρκεια της πράξης, δηλαδή:
                                    εάν  και , τότε  και 
                                 
                              
                                    ii)
                                 
                                 
                                    κατά την υπολειπόμενη διάρκεια της ΣΠΠΜΑ-III: το μέσο επιτόκιο της διευκόλυνσης αποδοχής καταθέσεων κατά τη διάρκεια της πράξης, δηλαδή:
                                    εάν  και , τότε  και .
                                 
                              
                  
                        γ)
                     
                     
                        Εάν ο συμμετέχων δεν πληροί ούτε υπερβαίνει το όριο αναφοράς καθαρών χορηγήσεών του κατά την ειδική περίοδο αναφοράς, αλλά υπερβαίνει κατά λιγότερο από 1,15 % το όριο αναφοράς ανεξόφλητου υπολοίπου αποδεκτών δανείων του κατά τη δεύτερη περίοδο αναφοράς, το επιτόκιο δανεισμού του στο πλαίσιο ΣΠΠΜΑ-III είναι:
                        
                                    i)
                                 
                                 
                                    κατά την περίοδο ειδικού εκτοκισμού: το χαμηλότερο εκ του μέσου επιτοκίου των πράξεων κύριας αναχρηματοδότησης της περιόδου αυτής, μειωμένου κατά 50 μονάδες βάσης, και του επιτοκίου που υπολογίζεται σύμφωνα με το ακόλουθο σημείο ii), δηλαδή:
                                    εάν  και , τότε  και 
                                 
                              
                                    ii)
                                 
                                 
                                    κατά την υπολειπόμενη διάρκεια της ΣΠΠΜΑ-III: επιτόκιο κλιμακούμενο γραμμικά, ανάλογα με το ποσοστό κατά το οποίο ο ίδιος υπερβαίνει το ως άνω όριο αναφοράς ανεξόφλητου υπολοίπου, δηλαδή,
                                    εάν  και , τότε  και 
                                 
                              
                  
                        δ)
                     
                     
                        Εάν ο συμμετέχων δεν πληροί ούτε υπερβαίνει το όριο αναφοράς καθαρών χορηγήσεών του κατά την ειδική περίοδο αναφοράς, ούτε υπερβαίνει το όριο αναφοράς ανεξόφλητου υπολοίπου αποδεκτών δανείων του κατά τη δεύτερη περίοδο αναφοράς, το επιτόκιο δανεισμού του στο πλαίσιο ΣΠΠΜΑ-III είναι:
                        
                                    i)
                                 
                                 
                                    κατά τη διάρκεια της περιόδου ειδικού εκτοκισμού: το μέσο επιτόκιο των πράξεων κύριας αναχρηματοδότησης της περιόδου αυτής, μειωμένο κατά 50 μονάδες βάσης, δηλαδή:
                                    εάν  και , τότε 
                                 
                              
                                    ii)
                                 
                                 
                                    κατά την υπολειπόμενη διάρκεια της ΣΠΠΜΑ-III: το μέσο επιτόκιο της διευκόλυνσης αποδοχής καταθέσεων κατά τη διάρκεια της πράξης δηλαδή:
                                    εάν  και , τότε  και .
                                 
                              Η ευνοϊκή προσαρμογή επιτοκίου () θα στρογγυλοποιείται στα 15 δεκαδικά ψηφία.
                        Τα επιτόκια  και  θα στρογγυλοποιούνται στα 15 δεκαδικά ψηφία.
                        Το τελικό επιτόκιο  θα εκφράζεται ως ετήσιο ποσοστό και θα στρογγυλοποιείται προς τα κάτω στο τέταρτο δεκαδικό ψηφίο.»
                     
                  
                        2.
                     
                     
                        το παράρτημα ΙΙ τροποποιείται ως εξής:
                        
                                    α)
                                 
                                 
                                    στην ενότητα 2 παρεμβάλλεται το ακόλουθο κείμενο μετά το πρώτο εδάφιο:
                                    «Εφόσον συμμετέχοντες προτίθενται να επωφεληθούν από τα επιτόκια του άρθρου 5 παράγραφος 1, η δεύτερη αναφορά θα καλύπτει επιπλέον και τα στοιχεία που αφορούν την ειδική περίοδο αναφοράς κατά τρόπο παρόμοιο με τα ισχύοντα αναφορικά με τις απαιτήσεις της δεύτερης περιόδου αναφοράς.»
                                 
                              
                                    β)
                                 
                                 
                                    στην ενότητα 2 η δεύτερη παράγραφος αντικαθίσταται από το ακόλουθο κείμενο:
                                    Όσον αφορά τη χρήση των συλλεγόμενων πληροφοριών τα στοιχεία για το ανεξόφλητο υπόλοιπο αναφοράς θα χρησιμοποιούνται για τον καθορισμό του ορίου δανεισμού. Επίσης, τα στοιχεία για τις αποδεκτές καθαρές χορηγήσεις κατά την πρώτη περίοδο αναφοράς θα χρησιμοποιούνται για τον υπολογισμό του ορίου αναφοράς καθαρών χορηγήσεων και του ορίου αναφοράς ανεξόφλητου υπολοίπου. Εντωμεταξύ, τα στοιχεία για τις αποδεκτές καθαρές χορηγήσεις κατά τη δεύτερη περίοδο αναφοράς και, κατά περίπτωση, κατά την ειδική περίοδο αναφοράς θα χρησιμοποιούνται για την αξιολόγηση των εξελίξεων όσον αφορά τις χορηγήσεις και, κατά συνέπεια, των εφαρμοστέων επιτοκίων. Όλοι οι υπόλοιποι δείκτες είναι απαραίτητοι για την επαλήθευση της εσωτερικής συνοχής των πληροφοριών και της συνοχής αυτών με τα στατιστικά στοιχεία που συλλέγονται εντός του Ευρωσυστήματος, καθώς επίσης και για την εμπεριστατωμένη παρακολούθηση του αντίκτυπου του προγράμματος ΣΠΠΜΑ-IIΙ.»
                                 
                              
                                    γ)
                                 
                                 
                                    στην ενότητα 3 η δεύτερη παράγραφος του στοιχείου α) αντικαθίσταται από το ακόλουθο κείμενο:
                                    
                                                «—
                                             
                                             
                                                Η δεύτερη αναφορά απαιτεί τη συμπλήρωση του υποδείγματος παροχής στοιχείων Β για τη “δεύτερη περίοδο αναφοράς”, ήτοι για την περίοδο μεταξύ 1ης Απριλίου 2019 και 31ης Μαρτίου 2021, για τον υπολογισμό των αποδεκτών καθαρών χορηγήσεων και των συγκρίσεων με βάση τα όρια αναφοράς επί των οποίων βασίζονται τα εφαρμοστέα επιτόκια.
                                             
                                          
                                                —
                                             
                                             
                                                Συμμετέχοντες οι οποίοι προτίθενται να επωφεληθούν από τα επιτόκια του άρθρου 5 παράγραφος 1 πρέπει επιπλέον να υποβάλλουν συμπληρωμένο το υπόδειγμα Β για την “ειδική περίοδο αναφοράς”, ήτοι για την περίοδο μεταξύ 1ης Μαρτίου 2020 και 31ης Μαρτίου 2021, για τον υπολογισμό των αποδεκτών καθαρών χορηγήσεων και των συγκρίσεων με βάση τα συναφή όρια αναφοράς επί των οποίων βασίζονται τα χαμηλότερα επιτόκια.»
                                             
                                          
                              
                                    δ)
                                 
                                 
                                    στην ενότητα 3 η τρίτη παράγραφος του στοιχείου α) αντικαθίσταται από το ακόλουθο κείμενο:
                                    «Στο υπόδειγμα Β οι δείκτες που αφορούν ανεξόφλητα υπόλοιπα πρέπει να παρέχονται ως έχουν στο τέλος του μήνα που προηγείται της έναρξης της περιόδου παροχής στοιχείων και στο τέλος της περιόδου αυτής. Συνεπώς, για την πρώτη περίοδο αναφοράς τα ανεξόφλητα υπόλοιπα πρέπει να παρέχονται ως έχουν την 31η Μαρτίου 2018 και την 31η Μαρτίου 2019 για τη δεύτερη περίοδο αναφοράς τα ανεξόφλητα υπόλοιπα πρέπει να παρέχονται ως έχουν την 31η Μαρτίου 2019 και την 31η Μαρτίου 2021 για την ειδική περίοδο αναφοράς τα ανεξόφλητα υπόλοιπα πρέπει να παρέχονται ως έχουν την 29η Φεβρουαρίου 2020 και την 31η Μαρτίου 2021. Αντίστοιχα, τα στοιχεία συναλλαγών και διορθώσεων πρέπει να καλύπτουν όλες τις σχετικές επιδράσεις που σημειώνονται στη διάρκεια της περιόδου παροχής στοιχείων.»
                                 
                              
                                    ε)
                                 
                                 
                                    το υπόδειγμα παροχής στοιχείων B αντικαθίσταται από το ακόλουθο υπόδειγμα B.
                                 
                              
                  
               «Υπόδειγμα Β - Παροχή στοιχείων ΣΠΠΜΑ-III